open-index/open-wikipedia-markdown huggingface dataset:
Eksosbrems

**Eksosbrems** er et spjeld som stenger, eller snevrer inn, eksosmanifolden eller eksosrøret, noe som fører til at det kreves et større dreiemoment for å drive motoren rundt. Når motoren blir brukt til å bremse kjøretøyet, fører dette til at det kreves større dreiemoment for å drive motoren rundt. Slike motorbremser blir først og fremst brukt på lastebiler og diesellokomotiv.

Effekttapet i motoren kan uttrykkes som
: P=\omega M, 
der \omega er vinkelhastigheten (rad/s) og M er dreiemomentet (Nm).

Når man stenger eksosrøret, øker dreiemomentet som skal til for å drive motoren rundt og effekttapet blir større. En annen måte på auke effekttapet på er å øke turtallet \omega. Dette blir gjort ved å benytte et lavt gir i nedoverbakker. Ved kjøring i nedoverbakker er det derfor mulig at motoren har høyere turtall enn når man tar ut effekt fra motoren. Lastebilmotorer er konstruerte for dette, så det er ikke skadelig for motoren.

På moderne lastebilder blir motorbremsen aktivert ved et lett trykk på bremsepedalen (før bremsene går på). Ved kjøring på glatt underlag kan bruk av motorbrems føre til at drivjulene blir blokkert, slik at kjøretøyet sklir ut. For å hindre dette kan motorbremsen kobles ut med en bryter.
Eksotisk kjerne

En **eksotisk kjerne** er en atomkjerne hvor forholdet mellom antall nøytroner og antall protoner er mye større eller mindre enn i naturlige atomkjerner. Siden denne typen atomkjerner er svært ustabile har de kort levetid.

## Kilder
*
Claus Severin Mørch

**Claus Severin Mørch** (født 1976) er en norsk fekter. Han konkurrerer for Bygdø FK. Han har bronse fra VM 2005 og er norsk mester individuelt 12 ganger.
__notoc__
## Meritter
Mørch ble verdensmester for ungdom 1993. Han hadde tatt VM-bronse to år tidligere, i 1991. Han vant bronse under jr-VM 1994. Han ble europamester og vant bronse under VM for junior 1995. Som senior vant han bronse under VM i 2005. Han har 12 individuelle titler fra senior-NM (1995, 1997–2007) og flere kongepokaler.

## Medaljer i norske mesterskap

## Familie
Han er etterkommer etter eidsvollsmannen Ole Clausen Mørch som var hans tipptippoldefar. Mørch kommer fra en familie av fektere. Hans far, Claus Mørch jr. (f. 1947) ble norsk mester fire ganger. Også hans farfar Claus Mørch sr. var aktiv fekter og hans ett år yngre søster, Margrete Mørch (f. 1977), deltok i OL i 2000 og har 13 NM-titler. Hans fars søsken var også aktive fektere. Hans søster, Anne Cathrine Mørch (f. 1957), er 10 ganger norsk mester med florett og en gang med kårde. Ole Mørch (f. 1950) er to ganger norsk mester med florett.

## Se også
* Norgesmesterskapet i fekting

## Referanser


## Eksterne lenker
* 
*
Irina Davydova

**Irina Davydova** (født 1988) er en russisk tidligere friidrettsutøver som konkurrerte i hekkeløp. Hun representerte landet sitt under Sommer-OL 2012 i London, der hun ble utslått i semifinalen på 400 meter hekk. 

## Fotnoter

## Referanser


## Eksterne lenker
*
Lasse Mørch

**Lasse Mørch** (født 18. oktober 1955, død 14. juni 2014) var en norsk fekter. Han vokste opp på Hosle i Bærum, men konkurrerte for Oslo Fekteklub i store deler av sin karriere. Han ble norsk mester med florett i 1975, og deltok på det norske landslaget på slutten av 1970-tallet. Mørch flyttet til i Charlotte, Nord-Carolina i USA og ble boende der til sin død i 2014.

## Referanser
Frihetsmonumentet (Narvik)

**Frihetsmonumentet i Narvik**, egentlig **Liv opp av kaos** og lokalt ofte omtalt som **«Dama på torget»**, er en skulptur i sentrum av byen Narvik som ble utført av billedhuggeren Finn Eriksen. Skulpturen ble avduket av Åse Bjerkholdt den 30. juni 1956, og viser en naken, stående kvinne med et barn høyt hevet på armen, noe som symboliserer «Liv opp av kaos».

## Kilder
*Lofoten.com, Frihetsmonumentet i Narvik
Plynlimon

**Plynlimon** (walisisk: *Pen Pumlumon Fawr*) er den høyeste fjelltoppen i den walisiske fjellkjeden Cambrian Mountains.

Området er det største vannskillet i Wales og Storbritannias lengste elv, Severn, har sitt utspring i fjellet. Også elvene Wye og Afon Rheidol har sine kilder her.

Welsh Wildlife Trusts arbeider med å sikre området som et «levende landskap». Gjennom år med gjennomstrømning av vann i området har medført i et redusert biologisk mangfold, erosjon av den torvbestandige jordsmonnet og en økende drenering. Det blir antatt av noen at dette har bidratt til økt flom i nedenforliggende områder, uten at dette kan fastslås med sikkerhet. Som det meste av det walisiske høylandet, har også mer intensivt bruk av landskapet har ført til et betydelig tap av biologisk mangfold, hvor en rekke habitat enten er blitt borte eller er blitt sterkt redusert. Den store sauebestanden har også endret jordmonnet.

Pumlumon-området er også viktig for fuglebestanden, særlig myrhauk, dvergfalk, jordugle, og orrfugl.

## Referanser


## Eksterne lenker
* Plynlimon  Oppslag
* THE PUMLUMON PROJECT, Montgomeryshire Wildlife Trust
* Fotografier fra Plynlimon og områdene omkring
Det første Møde

«**Det første Møde**» er en norsk sang.

## Bakgrunn
I begynnelsen av 1870-tallet ble Grieg for alvor fengslet av Bjørnsons lyrikk og skrev melodier til fire dikt fra *Fiskerjenten, opus 21*. I «Det første Møde» skapte han ifølge Finn Benestad i Norsk biografisk leksikon én av sin tids vakreste kjærlighetssanger, et sidestykke til «Jeg elsker Dig».

## Innspillinger (i utvalg)
*Nathalie Hansen med piano. Innspilt i Grand Hotel, Kristiania, i desember 1904. Utgitt på de akustiske 78-platene Gramophone 83276 og Zonophone 73027.

## Kilder
*Edvard Grieg på Norsk biografisk leksikon
*Liliedahl, Karleric: *The Gramophone Co Acoustic recordings in Scandinavia*, Stockholm 2002, s. 42
Swansea katedral

**Swansea katedral** (engelsk: *Swansea Cathedral*, *Cathedral Church of Saint Joseph* eller *St Joseph's Cathedral*) er den romersk-katolske katedralen i Swansea og hovedkirken for Menevia bispedømme.

## Eksterne lenker
* Omtale av katedralen på bispedømmets nettsider
Květa Peschke

**Květoslava Peschke** (født 9. juli 1975 i Bílovec i Tsjekkoslovakia) er en tsjekkisk profesjonell tennisspiller.

Peschke har spilt to Grand Slam-finaler i double, begge sammen med Katarina Srebotnik. De tapte doublefinalen 2010 i French Open men vant i   Wimbledon i 2011 med 2-0 over Sabine Lisicki og Samantha Stosur. Hun har også spilt tre finaler i mixeddoble i US Open, men tapte alle tre.

Peschke beste plassering på verdensrankinglisten var 26.-plass i single (7. november 2005) og i double var hun ranket som nummer 1 i 4. juli 2011. 

## Grand Slam-titler
*  **[[Wimbledon (tennis)|Wimbledon]]:**
** Double damer: 2011 (sammen med Katarina Srebotnik)

## Referanser


## Eksterne lenker
*
Nueva Cádiz

**Nueva Cádiz** er et arkeologiske område og en tidligere havneby på Cubagua, utenfor kysten av Venezuela. Den ble etablert rundt 1515 og var en av de første europeiske bosettingene i Amerika.

Så tidlig som i 1502 ble rancheríaer (små bebyggelser) opprettet på Cubagua, og bebodd 3–4 måneder hvert år i forbindelse med handel. Øyen var av spesiell interesse for de rike forekomstene av perlemuslinger. Etterhvert ble bosettingene permanent og i 1520, etter det store indianske opprøret, oversteg befolkningen 300.  Den 12. september 1528 ble en kongelig resolusjon utstedt av Karl V, der Nueva Cádiz ble innlemmet i riket og fikk bystatus under navnet Nueva Cádiz. Den ble den første spanske byen i Sør-Amerika.

I 1530 hadde Nueva Cádiz en befolkning på 223 europeere og 700 innfødte. På det meste (rundt 1535) hadde den over 1500 innbyggere. men utarmingen av perlemuslinger-forekomstene, ble stadig mer omfattende, noe som førte til redusert perleproduksjon. I kombinasjon med oppdagelsen av nye perleforekomster på Guajirahalvøyen, ledet dette til en nedgang for Nueva Cádiz. I 1539 fantes det færre enn 50 mennesker igjen på Cubagua. Etter at en orkan ødela de gjenværende bygningene i 1541, ble kolonien fullstendig forlatt.

Ruinene, som delvis var under sjøen, ble erklært å være et Venezuelansk nasjonalmonument i 1979. I 1950-årene og 1960-årene ble området undersøkt av José María Cruxent som publiserte verk som *Nueva Cádiz, testimonio de piedra* (1955) og *Cubagua y el poblamiento oriental de Venezuela en las comienzos* (1961) om Nueva Cádiz. Museo de Nueva Cádiz i La Asunción inneholder gjenstander som er gravd opp på dette området.

## Se også
* La Isabela
* Roanoke Colony

## Referanser


## Videre lesning
*  
*
NSDAPs rasepolitiske kontor

**NSDAPs rasepolitiske kontor** (på tysk *Rassenpolitisches Amt der NSDAP*) var det tyske nazistpartiet NSDAPs spesielle avdeling for rasepolitikk. Organisasjonen ble dannet i 1933 under navnet *Aufklärungsamt für Bevölkerungspolitik und Rassenpflege* («Utdanningskontor for befolkningspolitikk og rasehygiene»)

Kontorets viktigste oppgave var å vekke og styrke tyskernes etniske bevisshet ved å fremme oppfatningen om den nordisk-ariske rasen som en opphøyd herskerrase. Kontoret utga månedsmagasinet *[[Neues Volk]]*, som blant annet inneholdt artikler innen faget eugenikk («rase- og arvehygiene»). Leder for NSDAPs rasepolitiske kontor var legen Walter Gross (1904–1945).

Fil:Bundesarchiv Bild 119-5592-14A, Gruppe von HJ-Jungen.jpg|Blonde ungdommer i Hitlerjugend fotografert av NSDAPs rasepolitiske avdeling i 1933 som eksempler på «karakterhoder». 
|«Vi står ikke aleine», plakat fra rasepolitisk kontors månedmagasin *[[Neues Volk]]* 1936 som viser andre land med lover om tvangssterilisering


## Se også
* Det tyske selskap for rasehygiene
* Rasehygiene#Eugenikk som politikk
* Aktion T4
The Thief

**The Thief** er et hotell på Tjuvholmen i Oslo.

Hotellet eies av Aspelin Ramm og forvaltes av Nordic Choice Hotels. Det er tegnet av Mellbye Arkitektur Interiør, åpnet 9. januar 2013, og har 114 rom over åtte etasjer. Hotellet har en takterrasse. Det oppgis være femstjerners og være eksklusivt. I 2016 gikk hotellet til toppen av Condé Nast Travelers rangering av de beste hotellene i Nord-Europa.

## Referanser


## Eksterne lenker

*
Danmarks Kunstbibliotek

**Danmarks Kunstbibliotek** er den danske stats hovedbibliotek for arkitektur, kunsthistorie, malerkunst, billedhuggerkunst og fotografi. Det ble grunnlagt som en del av Det Kongelige Danske Kunstakademi i 1754.

Kunstbiblioteket ble egen statsinstitusjon i 1996. Fra 1883 har det holdt til i Charlottenborgs Udstillingsbygning i Nyhavn 2 i København, ved Charlottenborg, i samme bygning som Kunsthal Charlottenborg.

## Kilder
* Danmarks Kunstbibliotek / Historie
## Eksterne lenker
*
Kitty Hawk (Nord-Carolina)

: *[[Kitty Hawk]] har flere betydninger.*

**Kitty Hawk** er en by i fylket Dare County i den amerikanske delstaten Nord-Carolina. Ved folketellingen i 2010 hadde byen 3&nbsp;272 innbyggere.

Kitty Hawk ble kjent etter at brødrene Wright i desember 1903 utførte de første kontrollerte flyvningene med motorfly like utenfor byen.

## Referanser


## Eksterne lenker
*
Glaube und Schönheit

**BDM-Werk Glaube und Schönheit** («Ungjenteforbundets selskap for tro og skjønnhet») var en ungdomsorganisasjon for unge kvinner i det nasjonalsosialistiske Tyskland. Virksomheten ble opprettet i 1938 som et mellomledd mellom arbeidet i Bund Deutscher Mädel (BDM, Hitlerjugends jenteorganisasjon) og NS-Frauenschaft (det tyske nazistpartiet NSDAPs kvinneorganisasjon). Medlemskap var frivillig og åpent for jenter fra 18 til 21 år. Organisatorisk var Glaube und Schönheit underlagt BDM.

## Se også
* Bund Deutscher Mädel
Matylda Kowal

**Matylda Kowal** (født 11. januar 1989) er en polsk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder. 

## Referanser

## Eksterne lenker
*
Lov om Innovasjon Norge

**Lov om Innovasjon Norge** er en norsk lov som etablerer Innovasjon Norge som særlovselskap og fastsetter selskapets formål, organisering og virksomhet.

Loven bestemmer at Innovasjon Norge skal eies av staten med 51 prosentandeler og fylkeskommunene med 49 prosentandeler. Eierne utøver den øverste myndigheten i selskapet i foretaksmøtet, og eiernes myndighet i selskapet kan ikke utøves utenom i foretaksmøtet.

Paragraf&nbsp;1 bestemmer at formålet til Innovasjon Norges skal være å fremme bedrifts- og samfunnsøkonomisk lønnsom næringsutvikling i hele Norge, og utløse ulike distrikters og regioners næringsmessige muligheter gjennom å bidra til innovasjon, internasjonalisering og profilering. For å fremme formålet kan selskapet ta i bruk virkemidler som følger av paragraf 10: finansiering, herunder tilskudds-, låne-, garanti- og egenkapitalordninger; rådgiving og kompetansehevende tiltak; nettverk og infrastruktur; og profilering av norsk næringsliv i utlandet.

Lov om Innovasjon Norge ble vedtatt 19. desember 2003 og trådte i kraft 1. januar 2004.

## Referanser


## Eksterne lenker
* Lovdata
Pengespilloven

**Pengespilloven** (fullt navn: **lov om pengespill m.v.**) er en norsk lov som regulerer hasard. Loven gjelder hasard i forbindelse med idrettskonkurranser og andre konkurranser, tallspillet lotto og lotterispill som avholdes ved bruk av utbetalingsautomater. Pengespilloven ble vedtatt 28. august 1992 og trådte i kraft 1. januar 1993.

Formålet med loven er å sikre at hasard avholdes i betryggende former under offentlig kontroll, med sikte på å forebygge negative konsekvenser, samtidig som det legges til rette for at overskuddet kan gå til ideelle formål.

Det følger av lovens paragraf&nbsp;2 at det uten hjemmel i lov er forbudt å formidle hasard i forbindelse med idrettskonkurranser og andre konkurranser, og tallspill. Forbudet gjelder også salg av kuponger og lignende i slike tiltak. Idrettsforeninger, humanitære foreninger og andre foreninger med almenyttige formål og selskapets forhandlere har adgang til å opprette spillelag, som på medlemmenes vegne deltar i spill i selskapet. Norsk Tipping og Norsk Rikstoto er de 2 eneste selskapene som har lov til å tilby pengespilltjenester til norske statsborgere. Bortsett fra spill som tilbys av Norsk Tipping, er alle andre former for pengespill på nett ulovlige. Lotterier og spill har alltid vært strengt kontrollert av norske myndigheter. I juli 2007 ble spilleautomater forbudt i Norge. I 2009 ble IVT-er (interaktive videoterminaler) introdusert. Spillerne må ha et spesielt kort for å spille på dem.

## Se også
* Lotteriloven

## Referanser


## Eksterne lenker
* Lovdata
Lotteriloven

**Lotteriloven** (fullt navn: **lov om lotterier m.v.**) er en norsk lov som har til formål å sikre at lotterier avholdes i betryggende former under offentlig kontroll, med sikte på å forebygge negative sosiale konsekvenser av lotterier, samtidig som det legges til rette for at lotterier kan være en god inntektskilde for samfunnsnyttig og humanitært arbeid.

Loven oppretter Lotteritilsynet og Lotterinemnda og bestemmer at lotterier bare kan avholdes til inntekt for humanitære eller samfunnsnyttige formål. Videre forbyr loven å opprette, drive, delta i eller utbre pyramidespill.

Lotteriloven ble vedtatt 24. februar 1995 og trådte i kraft umiddelbart.

## Se også
* Pengespilloven

## Referanser


## Eksterne lenker
* Lovdata
Kasper Monrad

**Kasper Monrad** (født 15. september 1952, død 13. januar 2018) var en dansk kunsthistoriker, sakprosaforfatter og museumsmann. Han var ansatt som overinspektør og seniorforsker ved Statens Museum for Kunst i København, hvor han arbeidet fra 1985.

## Utvalgt bibliografi
* *Hverdagsbilleder. Dansk guldalder - kunstnerne og deres vilkår*, (doktordisputas). København, Christian Ejlers Forlag
* *Dansk guldalder: Hovedværker på Statens Museum for Kunst*, København 1994, ISBN 87-7551-090-1
* *C.W. Eckersberg – dansk malerkunsts fader*, sammen med Peter Michael Hornung, forlaget Palle Fogtdal, 2005
* *Dansk guldalder. Lyset, landskabet og hverdagslivet*, Gyldendal forlag, København 2013, ISBN 978-87-0214-106-1

## Referanser


 

## Kilder
*
Raimbaut de Vaqueiras

**Raimbaut de Vaqueiras** (? – etter 1202) var en oksitansk trubadur (*trobador*).

## Liv
Raimbaut de Vaqueiras var av provençalsk lavadel. Han var en av de første provençalske *trobadors* som gikk i tjeneste i Italia og ifølge ham selv ridder (*cavalier*) og skald (*joclar*) hos  markgreve Bonifatius I av Monferrato. I rimkvadet *Valen Marques, Senher de Monferrat* beskriver Raimbaut at han utførte store militære bedrifter under tjenesteherrens felttog i Nord-Italia og Sicilia og derfor ble begunstiget med en spesielt betrodd posisjon.

I 1201 deltok Bonifatius i Det fjerde korstog. Raimbaut bisto ham under beleiringen av Konstantinopel, deretter forsvinner han ut av historien. Bonifatius fikk Kongeriket Thessaloniki som belønning for sin deltakelse i beleiringen, men i 1207, etter bare to år på tronen, ble han og alle hans menn slaktet ned i et bakholdsangrep, og det er ikke urimelig å anta at Raimbaut var en av dem som falt.

## Virke
Raimbaut videreutviklet trubadurdiktningen, sangene skrev han på oksitansk språk, som på hans tid var hovedspråket for de europeiske hoffenes sangtradisjon. Blant de 26 tekstene som tilskrives ham finnes den musikkhistorisk betydelige *Kalenda maia* («begynnelsen av mai») som Raimbaut skal ha skrevet teksten til etter at han ved markgrevens hoff hørte en estampie framført av to  tilreisende franske musikere. Rimkvadet *Valen Marques…* er et kulturhistorisk viktig tidsvitne om politiske forhold og om en *trobadors* stilling ved et italiensk fyrstehoff.

Raimbaut spilte en viktig rolle i formidlingen av sydfransk trubadurdiktekunst til Italia og influerte diktere som Dante og Petrarca.

## Litteratur
*Klara M. Fassbinder (red.): *Raimbaut von Vaqueiras.* Halle 1929, Reprint Slatkine, Genf 1977
*Joseph Linskill (red.): *The Poems of the Troubadour Raimbaut de Vaqueiras.* Mouton, Den Haag 1964
*Furio Brugnolo: *Plurilinguismo e lirica medievale.* Bulzoni, Rom 1983
*Dietmar Rieger (red.): *Mittelalterliche Lyrik Frankreichs I: Lieder der Trobadors. Provenzalisch/Deutsch.* Reclam, Stuttgart 1980 (= Universal-Bibliothek, 7620), s. 180–187 (nr. XXVII: *Kalenda maia / Das Maifest*, Razo med sangtekst og oversetting), s. 298f. (kommentar)

## Referanser


## Eksterne lenker
* Sangtekster med engelsk oversetting
Axwell

**Axwell** eller **Axel Christofer Hedfors** (født 18. desember 1977 i Lund) er en svensk DJ, remixer, musikkprodusent og eier av plateselskapet Axtone. Han er en av de tre medlemmene i gruppen Swedish House Mafia. I DJ Magazines årlige ranking ble han en av «Top 100 DJ», på slutten av 2011 var han på en 12.-plass. Axwell har også tittelen «Sveriges bästa dj 2010» av Svenska DJ Top 100, som arrangeres av Sajiten clubstockholm.se årlig.

Sammen med Sebastian Ingrosso har han gitt ut fem singler under artistnavnet *Axwell Λ Ingrosso*.

## Diskografi
* 1995 *Listening Comprehension Test* (Axwell het da OXL)
* 2000 *Jazz Player*
* 2000 *Pull Over*
* 2002 *Lead Guitar*
* 2002 *Burning* (med Robbie Rivera)
* 2003 *Burning - The Remixes* (med Robbie Rivera)
* 2003 *High Energy* (med Evelyn Thomas)
* 2003 *Wait A Minute* (med Nevada Cato)
* 2004 *Feel The Vibe* (med Errol Reid)
* 2005 *Feel The Vibe (Til The Morning Comes)* (Med Errol Reid och Tara McDonald)
* 2005 *Together* (Med Sebastian Ingrosso og Michael Feiner)
* 2005 *Watch The Sunrise* (Med Steve Edwards)
* 2007 *I Found You* (Med Charles Salter)
* 2007 *It's True* (Med Salem Al Fakir)
* 2007 *Submariner*
* 2008 *Open Your Heart* (Med Dirty South)
* 2008 *What a Wonderful World* sammen med Bob Sinclar og Ron Caroll
* 2009 *Leave the World Behind* (Med Steve Angello, Sebastian Ingrosso, Laidback Luke & Deborah Cox).
* 2010 *One* (Swedish House Mafia)
* 2010 *Nothing But Love*
* 2010 *Miami 2 ibiza* (Swedish House Mafia)
* 2010 *In the air* (originalen tilhører TV Rock og Rudy)
* 2011 *Heart Is King*
* 2011 *Save The World* (Swedish House Mafia)
* 2012 *Antidote* (Swedish House Mafia & Knife Party).
* 2012 *Greyhound* (Swedish House Mafia)
* 2012 *Don't You Worry Child* (Swedish House Mafia)
* 2013 *Center Of The Universe* (Med Magnus Carlson)
* 2013 *I Am* (Med Sick Individuals og Taylr Renee)
* 2014 *We Come, We Rave, We Love* (Axwell ^ Ingrosso)
* 2015 *Can't Hold Us Down* (Axwell ^ Ingrosso)
* 2015 *Something New* (Axwell ^ Ingrosso)
* 2015 *On My Way* (Axwell ^ Ingrosso)
* *2015 Sun Is Shining* (Axwell ^ Ingrosso)
* 2015 This Time (Axwell ^ Ingrosso)
* 2016 Barricade
* 2016 Thinking About You (Axwell ^ Ingrosso)
* 2016 Dream Bigger (Axwell ^ Ingrosso)
* 2016 Belong (Med Shapov)
* 2017 I Love You (Axwell ^ Ingrosso)
* 2017 More Than You Know (Axwell ^ Ingrosso)
* 2017 Dreamer (Axwell ^ Ingrosso)

## Referanser


## Eksterne lenker
*
Karl Stürgkh

**Karl Stürgkh** (født 30. oktober 1859 i Graz, død (drept) 21. oktober 1916 i Wien) var en østerriksk greve, embetsmann og politiker.

## Liv og virke
### Bakgrunn
Karl Stürgkh nedstammet fra en adelsfamilie i Steiermark, som opprinnlig var kommet fra det bayerske Oberpfalz), og som var blitt opphøyet til riksgrever i 1721.

Stürgkh tok gymnasiet i Graz og studerte rettsvitenskap ved universitetet i Graz fra 1877 til 1881. Han arbeidet først i *Steirisches Statthalterei*, og ble i 1886 embetsmann i undervisningsministeriet, og ledet der avdelingen for middelskolene. Han avanserte i 1894 til ministerialråd.

### Politiker
Stürgkh ble i 1891, som fortsatt var i klassevalgrettens tid, valgt til riksrådsrepresentant. Han tilhørte den gruppering som ble betegnet som de forfatningstro storgodseiernes gruppe. (Han var *Grundherr* av Halbenrain sør i Steiermark.) Fra 1909 til 1911 (i mens var det i 1907 blitt innført allmenn og lik mannsstemmerett, og Stürgkhs gruppering var sjanseløs ved valgene) fungerte han som keiserlig og kongelig undervisningsminister i kabinettene ledet av Bienerth-Schmerling og av Gautsch.

Han fratrådte i 1895 fra sitt statsembete og riksrådsmandatet, da regjeringen tillot slovenisering av det tyske gymnaset i Cilli. Han ble i 1896 innvalgt i Steiermarks landdag og 1897 atter i riksrådets deputertekammer, der han ble leder for de forfatningstro storgodseiernes gruppe. 

I februar 1909 ble Stürgkh undervisningsminister i Richard von Bienerth-Schmerlings ministerium, og beholdt denne post også i Paul Gautschs ministerium (januar-november 1911). Han dannet i november 1911 et nytt ministerium, som deretter ble omdannet et par ganger. 

Stürgkh var som ministeriumssjef heller svak og mislyktes såvel i sitt forsøk på språkpolitisk oppgjør i Böhmen våren 1914 som også i sine anstrengelser for å opprettholde en arbeidsvillig majoritet i det av nasjonalitetsstrider splittede deputertekammeret. 

Under første verdenskrig ble hans innflytelse stadig svekket i forhold til Ungarns energiske konsiliepresident István Tisza. Stürgkhs strenge opptreden mot de slaviske nasjonalitetsbestrebelser og regjeringens mange inngrep i ytringsfriheten gav ham mange politiske fiender. En av dem, den radikale sosialdemokratiske forfatteren Friedrich Adler, skjøt ihjel ham på restauranten i Hotel Meissl & Schadn i Wien, nærmest som reaksjon på regjeringens forbud mot avholdelse av en radikal venstrekongress.

## Referanser


## Litteratur
* 
* 
* John Zimmermann: *Karl Reichsgraf Stürgkh. Wien, 21. Oktober 1916*. I: Michael Sommer (utg.): *Politische Morde. Vom Altertum bis zur Gegenwart*. Wissenschaftliche Buchgesellschaft, Darmstadt 2005, ISBN 3-534-18518-8, S. 183–191.
Paul Gautsch

**Paul Gautsch von Frankenthurn** (født 26. februar 1851 i Döbling som den gang var en forstad til Wien, død 20. april 1918 i Wien) var minister og statsmann i Østerrike-Ungarn. 

## Liv og virke
### Bakgrunn
Paul Gautsch var sønn av en statstjenestemann og besøkte elitegymnasiet Theresianum. Han studerte rettsvitenskap ved Universität Wien, og avsluttet sub auspiciis imperatoris.

### Politiker
Gautsch ble ansatt i undervisningsministeriet i 1874 og avanserte raskt. Han ble i 1881 direktør for *[[Det teresianske akademi]]*, ble i 1885  undervisningsminister og ble i 1890 friherre. 

I 1893 fratrådte Gautsch samtidig med Eduard Taaffe. I regjeringen Kasimir Felix Badeni (oktober 1895 til november 1897) ble han atter undervisningsminister. Etter Badenis avgang ble Gautsch selv ministerpresident og dessforuten innenriksminister, men gikk av allerede i mars 1898, på grunn av at hans forandringer i Badenis språkforordninger for Böhmen ikke tilfredsstilte de tyskliberale elementene i riksrådet. 

Etter at han ble ministerpresident på nytt den 31. desember 1904 ved Ernest von Koerbers fall, måtte han gjennomkjempe en rekke unionstvister med ungarerne. I Østerrikes indre politikk gjorde han en viktig innsats ved å på alvor ta opp spørsmålet om innføring av allmenn stemmerett og opphevelse av den gamle klasserepresentasjonen.

Hans frisinnede forslag til representasjonsreform støtte imidlertid på sterk motstand fra de privilegerte storgodseierne og særlig blant polakkene. Derfor måtte  Gautsch gå av i april 1906 etter imidlertid å ha lagt grunnen til og i hovedtrekkene vunnet støtte for den store reform, somn deretter – etter at kabinettet Hohenlohe brøt sammen innen et par måneder - ved nye konsesjoner og kompromisser i 1907 ble gjennomført under Max Wladimir von Beck. 

I 1895 ble Gautsch medlem på livstid av herrehuset.

## Referanser


## Eksterne lenker
*
Oslo International School

**Oslo International School** (**OIS**) er en uavhengig grunnskole og videregående skole med International Baccalaureate på Bekkestua. Skolen ble grunnlagt i 1963. Den drives som en nonprofitt stiftelse.

Skolen har også egen barnehage, eller avdeling for forskole.

## Eksterne lenker
*
Hagan (Nittedal)

**Hagan** er en tettbebyggelse langs fylkesvei 401 lengst sør i Nittedal kommune i Akershus. 

På Hagan ligger Ulverud skole (barneskole 1.-7. trinn), samt kjøpesentrene Atrium og Hagansenteret.

## Transport
Hagan betjenes av Ruters busslinje 390 og 390E og busslinje 385.

Hagantunnelen går under Hagan og går fra Gjelleråsen langs riksvei 4 til Slattum.

## Historie
Ulverud skole (en barneskole), som først var en grendeskole for 1.-3. klasse, ble senere utvidet med nytt bygg som sto ferdig til skolestart i 1998, og da kunne ta i mot elever fra 1.-7. trinn. 

Atrium kjøpesenter ble bygget og oppført med flere butikker og en Kiwi-butikk, da den kom, med leiligheter over butikkene. 

Og en del år senere, ble flere butikk-lokaler i Atrium nedlagt, og i 2021 åpnet en større Kiwi butikk (som da tok over plassen som andre butikker hadde hatt)

Nærbutikk Vare-Hans og kolonialen, som eksisterte på 1970. 

## Referanser


## Se også
* Gjelleråsen
* Skillebekk
* Holumskog
Jade Etherington

**Jade Etherington** (født 9. mars 1991 i Chelmsford) er en engelsk alpinist, som vant fire medaljer for Storbritannia ved Paralympiske vinterleker 2014. 

Etherington er født synshemmet, med grønn stær og Axenfields syndrom, som skyldes en genfeil. Sykdommen kan føre til blindhet. Hun gjennomgikk seks operasjoner før hun var 12 år gammel, men begynte å miste synet da hun var 17. Hun har i dag mindre enn 4% synsevne. Genet som gir denne sykdommen stammer fra hennes mor, og hennes tre søstre har også dette syndromet i større eller mindre grad. 

## Idrettskarriere

Etherington ble tatt ut til BDST (British Disabled Ski Team) i 2009, og konkurrerte internasjonalt fra 2011. Hun haddei starten Fiona Gingell som ledsager, men Gingell flyttet til Amerika i oktober 2012. En annen britisk utøver, Heather Mills, ble ikke kvalifisert til VM i 2013, og tilbød henne derfor å bruke treneren sin, John Clarke. Hun deltok i sitt første VM ved VM i alpint for funksjonshemmede 2013, der hun kom på 3.-plass i super-G. Hun kom på 4.-plass i slalåm, men brøt både i storslalåm og dermed også superkombinasjonen. 

I april 2013 ble hun enig med Caroline Powell om å bruke henne som ledsager, og disse begynte å trene sammen i august. 

Hun deltok ved Paralympiske vinterleker 2014 i Sotsji i Russland, med Caroline Powell som ledsager. Der kom hun på 2.-plass i utfor, bak Henrieta Farkašová, og vant med det Storbritannias første paralympiske medalje på snø, og var også Storbritannias første medalje i Paralympics 2014. Hun fikk deretter bronse i utfor, og sølvmedalje i slalåm, før hun fulgte opp med raskeste løp i super-G, slik at hun også fikk sølv i superkombinasjonen. Hun ble dermed den første britiske utøveren som vant fire medaljer ved et Paralympics. Hun stilte ikke til start i super-G. Etherington var Storbritannias flaggbærer ved avslutningsseremonien ved disse lekene.

## Referanser


## Eksterne lenker
* Profil hos IPC  (biografi og resultater)
* Profil hos Paralympics 2014 i Sotsji
Jeffrey Evans

**Jeffrey Richard de Corban Evans**, 4. baron Mountevans, (født 13. mai 1948) er en britisk skipsmegler, valgt alderman for City of London Corporation siden 2007, og er Londons overborgermester for året 2015–2016.

Han arvet baroniet etter broren Broke Evans, 3. baron Mountevans, død 21. desember 2014.

## Utmerkelser
*  Baron (UK) (*arv.* 2014) 
*  Ridder av britisk Johanitterordenen (2015)

## Se også
* Edward Evans, 1. baron Mountevans (farfar)
* City of London
* Lord Mayor of London
* Mansion House i London

## Referanser
 

## Eksterne lenker
* www.parliament.uk
* www.londoninternationalshippingweek.com
* ''The Lord Mayor's Show'' (BBC)
Nikolaj Ruzskij

**Nikolaj Vladimirovitsj Ruzskij** (russisk: Николай Владимирович Рузский, født 18. mars (gammel stil: 6. mars) 1854, død 1. november 1918 i Pjatigorsk) var en russisk militær. 

Ruzskij intrådte i 1870 i tjeneste ved et gardesgrenaderregiment, ble i 1872 offiser og i 1885 oberst, 1896 generalmajor og 1903 generalløytnant. Det meste av sin tid tilbragte han i generalstabsverv og var i 1904 stabssjef i Vilnius militærdistrikt, hvorfra han fulgte sin sjef, general Oskar Gripenberg, til krigsskueplassen og som stabssjef ved andre armé. Ruzskij ble senere sjef for XXI. armékorps, general i infanteriet og adjutant hos sjefen for Kievs militærdistrikt. 

Under første verdenskrig førte Ruzskij først befal over tredje russiske armé, som kjempet seg fram gjennom Galizia og til slutt truet Kraków. Han var fra oktober 1914 til april 1915 øverstkommanderende for *nordvestfronten*. Han fratrådte deretter på grunn av meningsforskjeller med øverstkommanderende. 

I august 1915 ble han øverstkommanderende for *den indre front*, en post han forlot i desember samme år og ble medlem av riksrådet. Han innehadde i tiden august 1916 til mai 1917 igjen førstnevnte post. 

Etter at Aleksandr Kerenskij den 12. mai 1917 ble krigsminister, tok Ruzskij, som ikke ville avfinne seg med de nye forholdene vedrørende disiplinen innen arméen, avskjed. 

Ruzskij, som nøt anseelse som en av Russlands mest framstående hærførere, ble tatt til fange i september i 1918 av bolsjevikene i Jessentuki, og henrettet med andre kritiske offiserer.
Kunsthal Charlottenborg

**Kunsthal Charlottenborg** er et museum for samtidskunst som ligger i Nyhavn 2 København, i Charlottenborgs Udstillingsbygning. Museet viser skiftende utstillinger og er i tillegg vertskap for Charlottenborgudstillingen; Charlottenborg Forårsudstilling og Charlottenborg Efterårsudstilling.

Fra 1. september 2012 ble Kunsthal Charlottenborg og Det Kongelige Danske Kunstakademis Billedkunstskoler fusjonert til en samlet organisasjon slik at museet nå er en del av Det Kongelige Danske Kunstakademis Billedkunstskoler.

## Bygningen
Utstillingsbygningen sto ferdig i 1883 og er tegnet av arkitekt Albert Jensen og Ferdinand Meldahl. Bygningen er fredet. Fredningen omfatter det trefløyede anlegg fra 1883, «Billedhugger-haven» fra 1777 og havemuren mot Heibergsgade.

Danmarks Kunstbibliotek holder til i samme bygning.

## Referanser
Aachens rådhus

**Aachens rådhus** er bygget i gotisk stil i første halvdel av 1300-tallet. Rådhuset  ligger i gamlebyen i Aachen, nær Aachenkatedralen. Rådhuset er bygget over restene av palasset i Aachen som ble bygget av Karl den store omkring år 800.

Rådhuset ble restaurert i nygotisk stil på 1800-tallet, og fikk da fresker fra Karl den stores liv, utført av Alfred Rethel. Det ble ødelagt i en brann i 1884, og gjeninnviet av Keiser Wilhelm i 1902. Det ble senere skadet under et rhinsk separatistopprør i 1923 og under bombeangrep i 1943–44.

Rådhuset har en historisk utstilling med kopier av gjenstander fra Karl den stores tid.

Karlsprisen deles ut her hvert år.

## Referanser


## Eksterne lenker
*
Storli kraftverk

**Storli kraftverk** er et vannkraftverk i Sauda kommune i Rogaland.

Det er et minikraftverk som er bygget for å utnytte minstevannføringen i Storelva. Det ligger rett nedenfor dammen i Storlivatnet.

Kraftverket ligger i fjell, og er koblet til eksisterende tunnel som går til kraftverket i Søndenåhamn, dvs Sauda III / Sønnå L.

Installert effekt er 680 kW. Årsproduksjon er 3,2 GWh.

## Referanser


## Kilder
* 
* NVE vannkraftdatabase
Jelena Likhovtseva

**Jelena Likhovtseva** (født 8. september 1975 i Alma-Ata i Sovjetunionen, nåværende Kasakhstan) er en tidligere profesjonell tennisspiller.

Likhovtseva har spilt fire Grand Slam-finaler i double, en sammen med Cara Black og tre med Svetlana Kuznetsova. Hun har tapt alle fire, første var US Open 2002, sammen med Cara Black mot Julie Halard-Decugis / Ai Sugiyama. I 2004 var hun i tre doublefinaler, Australian Open, French Open og US Open. I alle tre finalene møtte de det spansk-argentinske paret Virginia Ruano Pascual / Paola Suárez. 

Hun har også spilt fem finaler i mixeddouble; Wimbledon 2002, French Open 2003, Australian Open 2006, French Open 2006 og Australian Open 2007 som resulterte i to grandslamtitler og tre finaletap.

Likhovtsevas beste plassering på verdensrankinglisten var 15.-plass i single (25. oktober 1999) og i double var hun ranket som nummer tre (27. september 2004). 

## Grand Slam-titler
*  **[[Wimbledon (tennis)|Wimbledon]]:**
** Mixed-double: 2002 (sammen med Mahesh Bhupathi)
*  **[[Australian Open]]:**
** Mixed-double: 2007 (sammen med Daniel Nestor)

## Referanser


## Eksterne lenker
*
Oskar Grippenberg

**Oskar-Ferdinand Kazimirovitsj Grippenberg** (opprinnelig *Oskar Ferdinand Casimir Gripenberg*, russisk: Оскар-Фердинанд Казимирович Гриппенберг, født 13. februar 1838 i Ikalis i Storfyrstedømmet Finland, død 7. januar 1916 i St. Petersburg i Russland) var en finlandssvensk-russisk offiser.

## Liv og virke
### Bakgrunn
Oskar Grippenberg var sønn av de finlandssvenske Uddo Sten Casimir Gripenberg og Maria Wilhelmina Elisabeth Ladau. Faren var adelsmenn i Det russiske rike. 

### Militær karriere
Oskar Grippenberg ble i 1855 offiser ved et russisk regiment. Han deltok i felttoget i Polen 1863-64 samt med anerkjent tapperhet i felttoget mot Bukhara 1866-68. Å 1877 ble han som oberst utnevnt til kommandør for andre gardesskarpskyttebataljon og til keiser Aleksander IIs vingadjutant. Han ble under den russisk-tyrkiske krig 1877-1878 sendt til krigsskueplassen i Det osmanske rike og utmerket seg i flere slag for tapperhet. Som sjef for den moskovittiske garde slo han tilbake etter harde kamper tyrkerne ved Arabakonak den 30. november 1877, hvorved russerne kunne beholde og forsere veiene til Østrumelia fra Orhanie og Etropole. 

Grippenberg vant stort anseende som militær, ble 1888 brigadekommendør, 1897 sjef for en gardeinfanteridiviskon og 1900 for sjette armékorps, 1901 general ved infanteriet og 1902 kommandant for troppene i Vilna militærdistrikt. 

På høsten 1904 ble han øverstkommanderende for andre mandsjuriske armé i den russisk-japanske krig. Med denne brøt han 25. januar 1905 den stillstand i krigsoperasjonene som hadde rådet i Mandsjuria etter slaget ved Liaoyang i oktober 1904. Han foretok en framrykning mot japanernes venstre fløy for å hindre at Nogi Maresukes fremrykkende styrker fra Port Arthur skulle forene seg med hovedhæren, men ble ikke tilstrekkelig støttet av øverstkommanderende Aleksej Kuropatkin, og ble slått tilbake ved Sandepu den 28. januar med tap av 10.000 mann. I sinne søkte han om tilbakekallelse, vendte straks etter tilbake Russland.

Den 16. januar 1906 lot han seg dimittere fra det militære.

## Referanser


## Litteratur
* Connaughton, R.M (1988). *The War of the Rising Sun and the Tumbling Bear—A Military History of the Russo-Japanese War 1904–5*, London, ISBN 0-415-00906-5.
* Jukes, Geoffry. *The Russo-Japanese War 1904–1905*.  Osprey Essential Histories. (2002).  ISBN 978-1-84176-446-7.
* Warner, Denis & Peggy. *The Tide at Sunrise, A History of the Russo-Japanese War 1904–1905*. (1975).  ISBN 0-7146-5256-3.
* Kowner, Rotem (2006). *Historical Dictionary of the Russo-Japanese War*. Scarecrow, ISBN 0-8108-4927-5.
Filosofiåret 1523

**Filosofiåret 1523** er en oversikt over hendelser, utgivelser og personer med tilknytning til filosofi i 1523.

## Hendelser

## Publikasjoner

## Fødsler
*4. juli – Vicino Orsini, italiensk adelig, offiser og filosof (død 1585) 

## Dødsfall
*Kim Jeon, koreansk politiker og neokonfuciansk filosof (født 1458)
*Ulrich Rülein von Calw, tysk humanist, lege, matematiker og gruveingeniør (født 1465)
9. divisjon fotball for menn 2014

**[[9. divisjon fotball for menn]] 2014** var det tiende og laveste nivået i norsk fotball 2014. Divisjonen bestod av én avdeling fra Akershus Fotballkrets, samt en høstavdeling i Vestfold Fotballkrets.

## Avdelingene

### [[Akershus Fotballkrets]]

### [[Vestfold Fotballkrets]] (høst)

## Eksterne lenker
* 9. divisjon (Akershus) hos Norges Fotballforbund
* 9. divisjon (Vestfold) hos Norges Fotballforbund
Miloš Jojić

**Miloš Jojić** (født 19. mars 1992) er en serbisk fotballspiller som spiller for Borac Banja Luka.

Han har tidligere spilt for de serbiske klubbene Teleoptik og Partizan. Han debuterte for Partizan den 15. september 2012 med å score mot Hajduk Kula. Han signerte for Borussia Dortmund den 31. januar 2014 for en overgangssum på £2 millioner euro. Den 15. februar 2014 debuterte han mot Eintracht Frankfurt. Han kom inn som innbytter og scoret etter bare 17 sekunder på banen. Det er den raskeste scoringen av en Bundesliga debutant noensinne, målet kom 4 sekunder for sent til å bli det hurtigste målet av en innbytter i Bundesliga noensinne. Jojić debuterte for det serbiske landslaget den 11. oktober 2013 med å score i det 90 minutt i en treningskamp mot .

## Referanser


## Eksterne lenker
*
Sudha Singh

**Sudha Singh** (født 1986) er en indisk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder.

## Referanser


## Eksterne lenker
*
Kongelig flertall

**Kongelig flertall**, også kjent som **majestetspluralis**, **det kongelige vi** eller det latinske **Pluralis majestatis** er et begrep som betyr at en enkeltperson med et høyt embete bruker et personlig pronomen i flertall når hen refererer til seg selv. Pluralis majestatis brukes blant annet av monarker, biskoper og paven. 

Vi-formen brukes også i aviser og bøker som uttrykk for skribentens tilbakeholdenhet, men kalles da *pluralis modestiae*, beskjedenhetens flertallsform.

## Referanser
Carl Ludvig Larsen

**Carl Ludvig Larsen** (født 28. mai 1918, død 9. januar 2005 i Larvik) var bombeflyger under andre verdenskrig før han ble flyger, og senere sjefflyger, i Braathens SAFE.

Som sekstenåring mønstret han på hvalfangerskuta FLK «Lancing» i 1934. Mens han var avmønstret, gikk han et seilflykurs i 1936, og tok seilflygerlisens. Sommeren 1939, hjemme etter enda en hvalsesong, fikk Larsen en sommerjobb hos Widerøes flyskole på Ingierstrand, der han jobbet på flyene samtidig som han fikk flygeropplæring.

9. april 1940 var Larsen på en hvalbåt i Rio de Janeiro. Båten hans seilte til Halifax i Canada, der mannskapet ble internert i Camp Norway, før de seilte til New York. Der forsøkte Larsen første gang å komme inn ved Flyvåpnenes treningsleir. Men flygerpapirene lå i Norge, og ingen trodde på at en hvalfanger hadde flylisens. Mens han var i New York oppsøkte han Thor Solberg som drev flyskole der. Han fikk utstedt en midlertidig lisens, og med denne leide han et fly som han fløy en langtur med. Denne flyturen skulle få konsekvenser senere. I desember 1940 seilte han igjen til hvalfangst i Antarktis. Året etter gjorde han et nytt forsøk på verving til Little Norway, da båten på nytt lå i Nova Scotia etter endt sesong. Også denne gang ble det avslag. I stedet ble det konvoi til England med hvalolje. 

Tilbake i USA hadde FBI tatt ut tiltale mot Larsen i forbindelse med flyturen hans da han var i New York sist. Han var mistenkt for å fløyet ukontrollert i USAs luftrom, med andre ord spionasje. Larsen ble frifunnet, men fikk ikke mønstre på «Lancing» igjen. I stedet fikk han valget mellom å verve seg til US Navy, eller bli sendt til Little Norway.

Slik kom han omsider inn i de norske flyvåpnenes treningsleir i Toronto i Canada. Etter opplæring i det sjette flygerkullet ved skolen fikk han flygervingen i mars 1943. Etter et opphold ved en treningsskvadron for bombeflygere, ble han beordret til Royal Air Forces 76 Squadron. Der fløy han i alt 37 tokt på Halifax bombefly. Etter endt tjenesteperiode ble han instruktør for andre bombeflygere, før han ble beordret til en skvadron i RAF Transport Command, der han ferget fly mellom Storbritannia og India.

I 1946 ble Larsen ansatt i Braathens SAFE. Han ble sjefflyger i 1951. Han var den første som landet på Jan Mayen, og var en pioner i forbindelse med Braathens flyginger på Svalbard. «Bombe-Larsen» ble pensjonert i 1978. 

Larsen bygde i 1952 sitt eget fly, som han kalte Larsen Spesial I. Dette står per 2012 lagret ved Norsk Luftfartsmuseum i påvente av restaurering. På slutten av femtitallet begynte han også på et egenkonstruert tomotors jetfly, Larsen Jet, men arbeidet ble aldri fullført og skroget har siden begynnelsen av sektsitallet vært lagret. 

For sin innsats under andre verdenskrig, ble Larsen tildelt blant annet St. Olavsmedaljen med eikegren, Krigsmedaljen med stjerne og Distinguished Flying Cross.

## Referanser


## Kilder
* Nekrolog Aftenposten 25. januar 2005
* *Gjennom ild og vann for frihet*. (Larsen, 2005)
* Norsk Luftfartsmuseum

## Bibliografi
* ''Gjennom ild og vann for frihet: via Berlin og Normandie''. Skywards forlag, 2000. ISBN 82-995570-0-3
Emma Coburn

**Emma Coburn** (født 1990) er en amerikansk friidrettsutøver som konkurrerer i hinderløp. Hun representerte landet sitt under Sommer-OL 2012 i London, der hun ble nummer 9 på 3000 meter hinder. Under VM i friidrett 2017 i London vant hun den samme distansen.

I 2021 representerte hun USA på øvelsen 3000 meter hinder under Sommer-OL 2020 arrangert i Tokyo der hun ble diskvalifisert i finalen.

## Referanser


## Eksterne lenker
*
Varsjavskij-stasjonen

**Varsjavskij-stasjonen** (russisk: Варша́вский вокза́л, *Varsjavskij vokzal*), eller **Warszawa-banegården**, er en tidligere jernbanegård for persontrafikk i St. Petersburg i Russland. Her er det nå et museum for jernbanemaskineri.

Stasjonen ble først bygd i 1851 for den toglinjen som bler ferdig i 1858 og førte fra byen og til tsarens residens i Gattsjina. Linjen ble forlenget i 1859 til Pskov og i 1862 til Warszawa, som den gang var innen Det russiske rike. En forgrening fra hovedlinjen løp via den prøyssiske grense ved Virbalis (nå i Litauen) inn på det europeiske jernbanenett og knyttet St. Petersburg til andre hovedsteder på kontinentet.

Den bygning som nå står, ble tegnet av Pjotr Salmanovitsj i en blanding av historiske stiler. Den ble bygd mellom 1857 og 1860. En kirke ble bygd foran stasjonen i 1908; den ble senere revet, og så ble det på dette sted reist en statue av Lenin, av den sovjetiske skulptør Nikolaj Tomski, i 1949.

I 2001 ble stasjonen nedlagt, og langdistansetrafikken ble overført til Vitebskij-banegården mens nærtrafikken ble overført til Baltijskij-banegården. Leninstatuen ble tatt bort. 

## Eksterne lenker
*
Wilhelm Stoppenbrink

**Johan Heinrich Wilhelm Stoppenbrink** (født 7. mai 1858 i Hamburg, død 18. mai 1917 i Trondhjem) var en tysk-norsk kjøpmann med allsidige forretningsinteresser i Trøndelag og Nord-Norge.

Han ble født i Hamburg som sønn av snekker Carl Friedrich Ludwig Stoppenbrink og Franke (Frederikke) Albers Penning. Wilhelm Stoppenbrink tok borgerskap i Trondhjem og giftet seg med Karen (Kaia) Dorthea Søholt fra Ålesund. Etter at han ble enkemann, giftet han seg på nytt med Elise Olsdatter Bø fra Bø i Vesterålen. Han fikk barn i begge ekteskap.

Han etablerte sin forretning, W. Stoppenbrink, med kolonialvarer, frukt, grønnsaker, vin og sigarer under den økonomiske lavkonjunkturen i 1880. Virksomheten bestod av både detalj- og grossisthandel, og hadde flere filialer i Nord-Norge.  Den ble en av Trondhjems ledende forretninger i 1890-årene. Stoppenbrink var blant kjøpmennene som i slutten av 1890-årene brukte sin kapital til å investere i nye industriforetak, slik som aksjebryggeriet, omnibusselskapet og en knekkebrødfabrikk. I 1905 gikk forretningen W. Stoppenbrink konkurs. Deretter åpnet han en spesialisert vinhandel.

## Referanser
Axel Maurer

**Axel Maurer** (født 12. april 1866  i Kristiania, død 26. september 1925) var en norsk dramatiker, redaktør og teatersjef.

## Liv og virke
### Bakgrunn
Axel Maurer tok graden cand.jur. i 1889, men praktiserte ikke som advokat; i stedet reiste han utenlands for å studere teater. 

### Teatermann
Fra 1895 til 1896 var han kunstnerisk og økonomisk leder for Karl Johan Theatret i Kristiania.
Dette teateret hadde blitt grunnlagt i 1893 i lokalene til Kristiania Tivoli, og ledet av Olaf Hansson innen Maurer overtok, men det opphørte i 1896.

I denne perioden skrev og utgav han skuespillet *Lykkens Pamphilius*, som ble oppført i Sekondteatret i 1900 til mediokre anmeldelser. Samme mottagelse fikk også hans skuespill *Kundskabens Træ*, oppført i november 1897 på Kristiania Theater. Hans skuespill *Babylons konge*, oppført på Nationaltheatret, mottok noe mer blandede kritikker.
Et annet skuespill, *Arilda*, ble antatt av Nationaltheatret, men sannsynligvis aldri oppført.

Maurer redigerte humormagasinet *[[Tyrihans]]* fra 1898 til 1899. Hans sangbok, *Kristiania-viser*, utgitt i 1907 med nye tekster til kjente melodier, ble fint mottatt.

Han innlot seg også på opplesningsturnéer i Norge, Danmark (1909), USA (1910) og Tyskland (1911).
I 1917 utgav han romanen *Den store kjærlighed*, samt humoreskene *Portnøklen* og *Mindebægeret*, henholdsvis i 1918 og 1919.

Maurer var ikke ukontroversiell. I 1905, da Norge var i ferd med å bryte ut av unionen med Sverige, angrep han forhandlingene i Karlstad i et hefte som ble solgt på gaten. Heftet ble snart forbudt av de norske myndigheter, som ikke ønsket et kritisk synspunkt på forhandlingene, ifølge dagbøkene til Johan Castberg.

I 1915 deltok Maurer på generalforsamlingen til Nationaltheatret. I den åpne diskusjonen på forsamlingen fordømte han nærværet av en *camorra* i norsk kunst og litteratur, som handlet som et *hemmelig selskap*. *Camorraen* . ordet hentet fra den italienske forbryterorganisasjonen - hadde en hemmelig innflytelse over hvilke skuespill som ble oppført og hvilke kunstnere som mottok stipendier. Den angivelige *formannen* til denne *camorraen* var teateranmelder Sigurd Bødtker.
En debatt ble avholdt i Kunstforeningen hvor Maurer ble bedt om å underbygge sine beskyldninger. I løpet av debatten ble det utpekt et verk av Axel Borge, som angivelig hadde blitt refusert under skumle omstendigheter, men Borge var der selv for å benekte dette og støtte Bødtker. Bødtker benektet påstanden om en *camorra*, og hevdet at en mulig årsak for angrepet var refuseringen av ett av Maurers skuespill. Maurer ble sterkt angrepet av Nils Kjær, og fikk også ufordelaktige kommentarer fra Peter Egge, Hjalmar Christensen og Arnulf Øverland.

Han døde bare 59 år gammel i 1925.

Ei gate i Oslo, Axel Maurers vei, ble navngitt etter ham i 1934.

## Referanser
Hjalmar Gullberg

**Hjalmar Robert Gullberg** (1898–1961) var en svensk forfatter (hovedsakelig som poet) og oversetter. Han var sjef for «Radioteatern» i Sveriges Radio 1936–1950. Gullberg var medlem av Samfundet De Nio 1937–1961 og av Svenska Akademien 1940–1961. 

Gullberg ble født utenfor ekteskap og vokste opp hos fosterforeldre. Han studerte i Lund og ble blant annet poet i avisen Lundagård. Gullberg skrev en avhandling om Ola Hansson og redigerte hans etterlatte skrifter 1928–1930.

De siste årene han levde led Gullberg av Myasthenia gravis og ble delvis behandlet i respirator. Han kunne ikke akseptere behandlingen og sykdomsutsiktene og begikk selvmord ved å drukne seg.

## Referanser

## Eksterne lenker
* Gullbergselskapets internettside 
* Artikkel av Carl Fehrman i Svenskt biografisk leksikon